CELEX: 31985R0631
Language: el
Date: 1985-03-12 00:00:00
Title: Κανονισμός (ΕΟΚ) αριθ. 631/85 της Επιτροπής της 12ης Μαρτίου 1985 για τρίτη τροποποίηση του κανονισμού (ΕΟΚ) αριθ. 32/82 περί της θέσπισης των όρων χορήγησης ειδικών επιστροφών κατά την εξαγωγή στον τομέα του βοείου κρέατος

Avis juridique important

|

31985R0631

Κανονισμός (ΕΟΚ) αριθ. 631/85 της Επιτροπής της 12ης Μαρτίου 1985 για τρίτη τροποποίηση του κανονισμού (ΕΟΚ) αριθ. 32/82 περί της θέσπισης των όρων χορήγησης ειδικών επιστροφών κατά την εξαγωγή στον τομέα του βοείου κρέατος  

Επίσημη Εφημερίδα αριθ. L 072 της 13/03/1985 σ. 0024 - 0024 Φινλανδική ειδική έκδοση: Κεφάλαιο 3 τόμος 18 σ. 0130  Ισπανική ειδική έκδοση: Κεφάλαιο 03 τόμος 34 σ. 0009  Σουηδική ειδική έκδοση: Κεφάλαιο 3 τόμος 18 σ. 0130  Πορτογαλική ειδική έκδοση : Κεφάλαιο 03 τόμος 34 σ. 0009 

***** ΚΑΝΟΝΙΣΜΟΣ (ΕΟΚ) αριθ. 631/85 ΤΗΣ ΕΠΙΤΡΟΠΗΣ  της 12ης Μαρτίου 1985  για τρίτη τροποποίηση του κανονισμού (ΕΟΚ) αριθ. 32/82 περί θεσπίσεως των όρων χορηγήσεως ειδικών επιστροφών κατά την εξαγωγή στον τομέα του βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουλίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχώρησης της Ελλάδας, και ιδίως το άρθρο 18 παράγραφος 6,  Εκτιμώντας:  ότι ο κανονισμός (ΕΟΚ) αριθ. 32/82 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 2304/82 (3), προσδιόρισε τους όρους χορήγησης των ειδικών επιστροφών στην εξαγωγή στον τομέα του βοείου κρέατος· ότι, προκειμένου να αποφευχθεί οποιαδήποτε αντικατάσταση, προβλέπεται ότι τα εν λόγω προϊόντα δεν είναι δυνατόν να υποβάλλονται στις εργασίες που αναφέρονται στο άρθρο 4 παράγραφος 5 υπό 2, 3 και 4 του κανονισμού (ΕΟΚ) αριθ. 798/80 της Επιτροπής της 31ης Μαρτίου 1980 περί των λεπτομερειών εφαρμογής όσον αφορούν την προκαταβολή των επιστροφών κατά την εξαγωγή και των θετικών νομισματικών εξισωτικών ποσών για τα γεωργικά προϊόντα (4), όπως τροποποιήθηκε τελευταία από τον κανονισμό (ΕΟΚ) αριθ. 1663/81 (5)·  ότι, ωστόσο, είναι σκόπιμο για λόγους εμπορικής πρακτικής να επιτραπεί η συσκευασία των εν λόγω προϊόντων, υπό τον όρο ότι ανεξίτηλη σφραγίδα ή το σφράγισμα με μόλυβδο κάθε προϊόντος παραμένουν πάντα ορατά από το εξωτερικό μέρος της συσκευασίας ώστε να αποφευχθεί το ενδεχόμενο αντικατάστασης·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 παράγραφος 2 δεύτερο εδάφιο του κανονισμού (ΕΟΚ) αριθ. 32/82, προστίθεται η ακόλουθη πρόταση:  «Ωστόσο, οι αρμόδιες αρχές μπορούν να επιτρέψουν τη συσκευασία των προϊόντων, υπό τον όρο ότι η ανεξίτηλη σφραγίδα ή το σφράγισμα με μόλυβδο κάθε προϊόντος που αναφέρονται στο άρθρο 3 δεύτερο εδάφιο παραμένουν πάντα ορατά.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Μαρτίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 4 της 8. 1. 1982, σ. 11.  (3) ΕΕ αριθ. L 246 της 21. 8. 1982, σ. 9.  (4) ΕΕ αριθ. L 87 της 1. 4. 1980, σ. 42.  (5) ΕΕ αριθ. L 166 της 24. 6. 1981, σ. 9.